CELEX: C2007/315/28
Language: fi
Date: 2007-12-22 00:00:00
Title: Asia C-251/06: Yhteisöjen tuomioistuimen tuomio (neljäs jaosto) 8.11.2007 (Unabhängiger Finanzsenat, Außenstelle Linzin (Itävalta) esittämä ennakkoratkaisupyyntö) — Firma Ing. Auer — Die Bausoftware GmbH v. Finanzamt Freistadt Rohrbach Urfahr (Välilliset verot — Pääoman hankinta — Yhtiön kotipaikan siirtäminen — Yhtiöltä kannettavan pääomansijoitusveron poistaminen)

22.12.2007   
            
            
               FI
            
            
               Euroopan unionin virallinen lehti
            
            
               C 315/17
            
         Yhteisöjen tuomioistuimen tuomio (neljäs jaosto) 8.11.2007 (Unabhängiger Finanzsenat, Außenstelle Linzin (Itävalta) esittämä ennakkoratkaisupyyntö) — Firma Ing. Auer — Die Bausoftware GmbH v. Finanzamt Freistadt Rohrbach Urfahr
   (Asia C-251/06) (1)
   
   (Välilliset verot - Pääoman hankinta - Yhtiön kotipaikan siirtäminen - Yhtiöltä kannettavan pääomansijoitusveron poistaminen)
   (2007/C 315/28)
   Oikeudenkäyntikieli: saksa
   Ennakkoratkaisua pyytänyt tuomioistuin
   Unabhängiger Finanzsenat, Außenstelle Linz
   Pääasian asianosaiset
   
      Kantaja: Firma Ing. Auer — Die Bausoftware GmbH
   
      Vastaaja: Finanzamt Freistadt Rohrbach Urfahr
   Oikeudenkäynnin kohde
   Ennakkoratkaisupyyntö — Unabhängiger Finanzsenat — Pääoman hankintaa koskevista välillisistä veroista 17 päivänä heinäkuuta 1969 annetun neuvoston direktiivin 69/335/ETY (EYVL L 269, 28.10.1969, s. 12), sellaisena kuin se on muutettuna 10.6.1985 annetulla neuvoston direktiivillä 85/303/ETY (EYVL L 156, 15.6.1985, s. 23) 4 artiklan 1 kohdan a alakohdan ja g alakohdan, 4 artiklan 3 kohdan b alakohdan ja 7 artiklan 2 kohdan tulkinta — Pääomansijoitusveron kantaminen sellaiselta yhtiötä, joka on siirtänyt tosiasiallisen johtonsa sellaisesta jäsenvaltiosta, joka on lakkauttanut pääomansijoitusveron, sellaiseen jäsenvaltioon, jossa kannetaan pääomansijoitusveroa
   Tuomiolauselma
   Pääoman hankintaa koskevista välillisistä veroista 17.7.1969 annetun neuvoston direktiivin 69/335/ETY, sellaisena kuin se on muutettuna 10.6.1985 annetulla neuvoston direktiivillä 85/303/ETY ja Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu, tehdyllä asiakirjalla, 4 artiklan 1 kohdan g alakohtaa ja 3 kohdan b alakohtaa on tulkittava siten, että se, että jäsenvaltiossa on luovuttu kantamasta pääomansijoitusveroa, ei ole esteenä sille, että yhteen kyseisen direktiivin 3 artiklan 1 kohdan a alakohdassa mainituista ryhmistä kuuluva yhtiö luokitellaan pääomayhtiöksi kannettaessa pääomansijoitusveroa mainitun direktiivin 4 artiklan 1 kohdan g alakohdassa tarkoitetulla tavalla silloin, kun yhtiön tosiasiallinen johto siirretään tästä jäsenvaltiosta toiseen jäsenvaltioon, jossa edelleen kannetaan kyseistä veroa. Tällainen tulkinta ei kuitenkaan voi johtaa siihen, että suositaan menettelyitä, joita voidaan luonnehtia keinotekoisin järjestelyin toteutetuiksi ja joiden ainoana tarkoituksena on hankkia verotuksellista hyötyä. Ennakkoratkaisupyynnön esittäneen tuomioistuimen asiana on selvittää, liittyykö pääasian olosuhteisiin sellaisia objektiivisia seikkoja, joiden perusteella voidaan katsoa, että kyse on tällaisesta väärinkäytöstä.
   
      (1)  EUVL C 212, 2.9.2006.